Boogeyman 2

Boogeyman 2 er en amerikansk skrekkfilm fra 2007, regissert av Jeff Betancourt. Manus ble skrevet av Brian Sieve, og med Danielle Savre, Matt Cohen og David Gallagher i hovedrollene.

Filmen følger Laura Porter, som var vitne til at foreldrene hennes døde som barn. Hun tror at familien hennes ble myrdet av et monster som blir kalt Boogeyman, og som voksen går hun i terapi for å bli kvitt frykten sin for denne overnaturlige skapningen. Men frykten hennes blir til virkelighet, når flere hun kjenner blir drept - en etter en. Filmen hadde premiere i 2006 ved Screamfest Horror Film Festival, og ble sluppet på DVD i USA i 2009. Dette var den andre filmen i Boogeyman-serien, etter Boogeyman fra 2005. Den tredje filmen i serien, Boogeyman 3, ble publisert i 2008.

Handling 
Som små barn blir Laura Porter og broren Henry vitne til at foreldrene blir brutalt myrdet av en mystisk mann som går med hette over hodet - som de tror er Boogeyman. Som voksen har Henry gått i gruppeterapi på grunn av disse hendelsene. Laura slutter seg også til denne terapien, og møter snart de andre medlemmene: Mark som sliter med mørkredsel, Paul som er redd for bakterier, Alison som er masochist, Darren som sliter med Agorafobi, og Nicky som sliter med bulimi. Men etter at Laura blir medlem av denne terapien, blir de andre medlemmene av gruppen imidlertid myrdet én etter én. Alle dødsfallene var relatert til hva de var redde for: Mark faller ned en heis-sjakt, og forsøker å rømme fra mørket når lysene blir slukket - men han blir snart revet i to.

Paul spiser ved et uhell en kakerlakk, når han forsyner seg av en pose potetgull, før han får noe å drikke fra en maskert figur - men dette brenner et hull i halsen hans. Laura begynner å mistenke at disse dødsfallene ikke er tilfeldige. Alison blir bundet fast til sengen hennes av skikkelsen som legger krypdyr på armene hennes. De borer seg inn i hennes selvpåførte skader i huden hennes, og hun dreper seg selv når hun forsøker å bli kvitt alle insektene. Laura oppdager noen dokumenter om broren sin, og de andre pasientene, som viser deres felles frykt for Boogeyman.

Laura oppdager at en rekke pasienter - inkludert Tim Jensen fra den første Boogeyman-filmen - hadde begått selvmord etter å ha blitt behandlet av Dr. Mitchell Allen. Laura oppdager Alisons lik, men soverommet har blitt ryddet før de andre pasientene hadde lagt merke til hva som hadde skjedd med henne. Boogeyman jager Laura gjennom sykehuset, og underveis finner hun igjen Glorias kropp som ble drept tidligere. Jakten ender når Laura tilsynelatende dreper Boogeyman med hagesaks. Politiet ankommer og oppdager at under Boogeyman-masken var Dr. Ryan som tidligere hadde behandlet Laura under terapien hennes.

Skuespillere 
 Danielle Savre som Laura Porter
 Matt Cohen som Henry Porter
 Tobin Bell som Dr. Mitchell Allen
 Renee O'Connor som Dr. Jessica Ryan
 Chrissy Griffith som Nicky
 Michael Graziadei som Darren
 Mae Whitman som Alison
 Johnny Simmons som Paul
 David Gallagher som Mark
 Lesli Margherita som Gloria
 Tom Lenk som Perry
 Sammi Hanratty som en ung Laura Porter
 Jarrod Bailey som en ung Henry Porter
 Lucas Fleischer som Mr. Porter
 Suzanne Jamieson som Mrs. Porter
 Christopher John Fields som en detektiv

Eksterne lenker 
 

Skrekkfilmer fra USA
Filmer fra 2007
Engelskspråklige filmer
Oppfølgerfilmer